फंडों की बिकवाली से सेंसेक्स 74 अंक नीचे खुला  
सेंसेक्स 74.01 अंक की गिरावट के साथ 19,017.16 अंक पर खुला। रीयल्टी, मेटल और तेल एवं गैस कंपनियों के शेयरों पर बिकवाली दबाव रहा।
अन्य एशियाई बाजारों में कमजोर रुख के बीच फंडों की बिकवाली से बांबे स्टॉक एक्सचेंज का सेंसेक्स 74 अंक से अधिक की गिरावट के साथ खुला। तीस शेयरों वाला सेंसेक्स 74.01 अंक की गिरावट के साथ 19,017.16 अंक पर खुला। रीयल्टी, मेटल और तेल एवं गैस कंपनियों के शेयरों पर बिकवाली दबाव रहा।  इसी तरह, नेशनल स्टाक एक्सचेंज का निफ्टी भी 19.90 अंक की गिरावट के साथ 5,709.20 अंक पर खुला। ब्रोकरों ने कहा कि कल अमेरिकी शेयर बाजारों में गिरावट के बाद आज अन्य एशियाई बाजारों में कमजोर रुख के बीच फंडों की बिकवाली से घरेलू बाजार की धारणा कमजोर हो गई।